A KDE vezérlőközpont
Vissza | Fejezet 5. A modulok | Tovább

# 5.37. Az egér

Ebben a modulban a mutatóeszköz beállítását lehet elvégezni. A mutatóeszköz lehet egér, trackball, touchpad vagy bármilyen más hasonló funkciójú eszköz.

## 5.37.1. Használat

A mutató gyorsítása. Ezzel az opcióval a mutató által a képernyőn megtett távolság és az eszköz fizikai elmozdulása közötti arányt lehet módosítani. A mutatóeszköz lehet egér, trackball vagy bármilyen más hasonló készülék.

Nagy gyorsítási tényező esetén az egér kis fizikai elmozdulása a képernyőn látható mutató nagy elmozdulását vonja maga után.

| Általában '1x' és '3x' közötti értéket célszerű választani. Ha a tényező lényegesen magasabb, mint '3x', akkor az egér irányítása túl nehézkessé válhat.

Gyorsítási küszöb. A gyorsítási küszöb az a minimális távolság, amit az egérmutatónak meg kell tennie a képernyőn ahhoz, hogy a gyorsítás bekapcsolódjon. Ezen a küszöbértéken belül a mutató úgy mozog, mintha egyáltalán nem lenne gyorsítás.

Ez azt jelenti, hogy kis távolságon belül mindig pontosan lehet mozgatni az egeret gyorsítás bekapcsolása esetén is, viszont nagyobb távolságot rövid mozdulattal meg lehet tenni, könnyen át lehet ugrani a képernyő egyik sarkából a másikba.

A küszöbérték megváltoztatásához állítsa be a csúszkát a kívánt módon vagy kattintson a csúszkától balra látható fel/le gombokra.

| Általában minél magasabb A mutató gyorsítása, annál magasabbra érdemes állítani a Gyorsítási küszöb értékét. Például ha a Gyorsítási küszöb értéke '4 képpont' akkor A mutató gyorsítása lehet '2x', de '10 képpont' jobban megfelel '3x' értékű gyorsításhoz.

Az egérgombok kiosztása. Ha Ön balkezes, akkor a kényelmes használathoz cserélje fel a bal és a jobb gombok funkcióját a 'balkezes' opcióval. Még ha az Ön mutatóeszközén több mint két gomb található is, ez a funkció csak a bal és a jobb gombot érinti. Ha például háromgombos egérrel rendelkezik, a középső gomb funkciója nem változik.

Aktiválás és megnyitás egyszeres kattintással. Ez az opció lehetővé teszi, hogy a left gomb egyszeres kattintásával lehessen végrehajtani azokat az aktiválási és megnyitási műveleteket, amelyek általában duplakattintással működnek. Ez a viselkedés hasonló ahhoz, mint amit a legtöbb internetböngésző használ. A hagyományos kezelés választásához (amikor az egyszeres kattintás csak kijelöli a kívánt elemet, és duplakattintás szükséges a megnyitáshoz) ne jelölje be ezt az opciót.

Az ikonok automatikus kiválasztása. Ha kiválasztja ezt az opciót és egy ikon felett hagyja az egérmutatót, akkor az ikon automatikusan ki lesz jelölve. Ez hasznos lehet, ha egyszeres kattintásos kezelést választott és csak kijelölni kell az ikonokat.

| Minden esetben ki lehet jelölni egy fájlt vagy egy ikont megnyitás nélkül, akkor is, ha a Megnyitás egyszeres kattintással opció ki van választva. A kiválasztáshoz nyomja le kattintás előtt a Ctrl gombot, vagy a bal egérgomb lenyomása közben húzzon egy keretet az ikon vagy a fájl köré.

Ha kiválasztotta ezt az opciót, akkor a csúszka mozgatásával állítható be, hogy mekkora várakozási idő elteltével történjen meg az ikon kijelölése.

Az egérmutató alakjának megváltozása. Ha ez az opció ki van választva, akkor a mutató alakja mindig megváltozik, ha ikon fölé kerül.

| Ezt az opciót érdemes bekapcsolni, mert így vizuális visszajelzést kap, azt jelezve, hogy ha ide kattint valaki, akkor valamilyen eseményt lehet kiváltani.

## 5.37.2. A szekció szerzője

Ellis Whitehead `<ewhitehe@uni-freiburg.de>`

Vissza | Tartalom | Tovább
Keverő | Fel | Az egér jellemzői