A KDebugDialog kézikönyve
Vissza |  |

# Fejezet 1. Mi az a KDebugDialog?

Ez egy olyan segédprogram, amellyel az alkalmazások futás közbeni diagnosztikai kiírását lehet beállítani.

Minden hibaszintnél meg lehet adni, hogy az üzenetek kiírása hogyan történjen, és ez a beállítás minden nyomkövetési területen más lehet.

A következő beállítások lehetségesek:

- Kimenet: ebből a listából lehet kiválasztani, hogy az üzenetek hol jelenjenek meg. A választható lehetőségek: "fájl", "üzenetablak", "parancsértelmező" (azaz a stderr) és a "rendszernapló". A végzetes hibákat ne irányítsa a rendszernaplóba, hacsak nem Ön a rendszergazda. Az alapértelmezés az "üzenetablak".

- Fájlnév: ennek csak akkor van jelentősége, ha a "Fájl" kimeneti lehetőséget választotta, ilyenkor ebbe a fájlba kerülnek az üzenetek (az elérési út reletív az aktuális könyvtárhoz). Az alapértelmezett név a kdebug.dbg.

- Tartomány: a kiírandó üzenetek értéktartománya. Az összes, itt fel nem sorolt üzenet kiírása le lesz tiltva (kivéve ha ez a mező üres marad (alapértelmezés), ami azt jelenti, hogy minden üzenet kiírható). Vesszővel elválasztott résztartományokat lehet megadni, a tartományok alsó-felső értékpárokból is állhatnak. Például egy lehetséges bejegyzés: 117,214-289,356-359,221. Ne használjon szóközöket a felsorolásnál.

Az eddigi beállításoktól függetlenül ki lehet választani a "Kilépés végzetes hibák esetén" opciót. Ilyenkor ha egy üzenet súlyossági szintje legalább "KDEBUG_FATAL", akkor az alkalmazás futása SIGABRT szignállal félbeszakad az üzenet kiírása után.

Ha az OK gomb lenyomásával bezárja az ablakot, a beállítások elmentődnek a kdebugrc fájlba. Ha a Mégsem gombot nyomja meg, az összes módosítás elvész, az eredeti értékek maradnak.

Köszönet Kalle Dalheimernek a kdebugdialog kifejlesztéséért.

Vissza | Tartalom |
A KDebugDialog kézikönyve |  |